Első alkalommal 2020 szeptemberében a Bosznia-Hercegovina és Hollandia elleni UEFA Nemzetek Ligája mérkőzésekre kapott behívót a felnőtt olasz válogatottba Roberto Mancini vezetőedzőtől. Végül 2020. november 11-én debütált a válogatottban, az Észtország ellen Firenzében 4-0-ra megnyert barátságos mérkőzésen, méghozzá kezdőként. 2021 júniusában bekerült Olaszország válogatottjának végleges keretébe a 2020-as labdarúgó-Európa-bajnokságra.